NENUTRŪKSTAMO GAMTINIŲ DUJŲ SAUGOJIMO IR TIEKIMO PASLAUGOS PIRKIMAS PRIVALOMAM REZERVINIŲ ATSARGŲ SUKAUPIMO LAIKOTARPIUI
TECHNINĖ SPECIFIKACIJA
Perkantysis subjektas (toliau – Pirkėjas) – AB „Klaipėdos energija“, Danės g. 8, LT-92109, Klaipėda.
Paslaugos teikėjas – pagal Lietuvos teisę veikianti įmonė, turinti licenciją teikti techninėje specifikacijoje nurodytas paslaugas.
1. Paslauga (pirkimo objektas)
Nenutrūkstamo gamtinių dujų saugojimo ir tiekimo paslaugos pirkimas nuo 2026 m. lapkričio 1 d. 07:00 val. iki 2027 m. balandžio 1 d. 07:00 val.
1.1. Pirkimo objektas apima:
1.1.1. Nenutrūkstamos dujų tiekimo paslaugos – Paslaugos teikėjo Pirkėjui teikiama dujų saugojimo paslauga, kai dujų tiekimo nutraukimo atveju, didelio dujų tiekimo sutrikimo atvejais ar dalinio dujų tiekimo sutrikimo atvejais, Paslaugos teikėjas įsipareigoja užtikrinti Pirkėjui nenutrūkstamą dujų tiekimą iš dujų saugyklos. Į paslaugų mėnesinį įkainį turi būti įskaičiuotos visos Paslaugos teikėjo išlaidos, susijusios su Techninėje specifikacijoje nurodytos apimties nenutrūkstamo gamtinių dujų rezervinių atsargų saugojimu.
1.1.2. Gamtinių dujų (toliau – GD) atsargos – esant teisės aktuose numatytoms aplinkybėms – reikalingas nenutrūkstamo GD kiekio tiekimas iš saugyklos yra 7720 MWh. Paslaugos teikėjas privalo užtikrinti, kad Pirkėjui parduodamos GD negali būti tiekiamos iš sankcionuotų valstybių, įskaitant Rusijos Federaciją, Baltarusijos Respubliką. Paslaugos teikėjas įsipareigoja Pirkėjui pateikti GD kilmės šalį patvirtinančius dokumentus, kartu su pirkimo-pardavimo aktu už GD ataskaitinį tiekimo laikotarpį.
2. Pirkimo objekto apibūdinimas
2.1. GD paskirtis – šilumos energijos gamyba Pirkėjo objektuose (1 lentelė).
2.2. Įvykus GD tiekimo nutraukimo, didelio GD tiekimo sutrikimo atvejais ar kitais atvejais – Pirkėjui pareikalavus, Paslaugos teikėjas pristato dujų kiekį iš saugyklos į virtualų prekybos tašką.
Lentelė Nr.1
	Ei. Nr.
	Gamtinių dujų pristatymo vietos
	Gamtinių dujų kiekis galiojimo laikotarpiu 

	
	
	MWh

	1.
	Klaipėdos elektrinės katilinė, Danės g. 8, Klaipėda
	85

	2.
	Klaipėdos centrinė katilinė, Šilutės pl. 26, Klaipėda
	6513

	3.
	Klaipėdos Lypkių katilinė, Lypkių g. 13, Klaipėda
	1122

	
	VISO:
	7720
	
	
	


2.3. GD pirkimo vieta – virtualus prekybos taškas, kuriame Paslaugos teikėjas parduoda GD, o Pirkėjas perka ir priima GD.
3. Reikalavimai pirkimo objektui 
3.1. Nenutrūkstamas GD tiekimas pradedamas esant GD nutraukimo ar didelio tiekimo sutrikimo atveju. Nenutrūkstamas GD tiekimas vykdomas vadovaujantis aktualios redakcijos Gamtinių dujų tiekimo saugumo užtikrinimo priemonių aprašu, patvirtintu Lietuvos Respublikos Vyriausybės 2008 m. vasario 26 d. nutarimu Nr. 163 (toliau – Aprašas) bei kitais teisės aktais, reglamentuojančiais GD tiekimą.
3.2. Nenutrūkstamas GD tiekimas vykdomas Pirkėjo, Paslaugos teikėjo, perdavimo ir skirstymo stoties operatorių suderintu režimu (nuo 2026 m. lapkričio 1 d. 07:00 val. iki 2027 m. balandžio 1 d. 07:00 val.; 24/7/152 kol bus išnaudotas GD kiekis).
3.3. Esant avarijai ar ekstremaliai energetikos situacijai, Pirkėjui pareikalavus, Paslaugos teikėjas pristato GD kiekį iš saugyklos į virtualų prekybos tašką.
3.4. GD turi būti tiekiamos vadovaujantis aktualios redakcijos Gamtinių dujų tiekimo ir vartojimo taisyklėmis, patvirtintomis Lietuvos Respublikos energetikos ministro 2014 m. spalio 10 d. įsakymu Nr. 1-248, ar kitų teisės aktų, reglamentuojančių GD tiekimą, reikalavimais.
4. Kokybės reikalavimai 
4.1. Paslaugos teikėjo parduodamų GD sudėtis ir kokybė turi atitikti Lietuvos Respublikos energetikos ministro 2013 m. spalio 4 d. įsakymu Nr. 1-194 „Dėl gamtinių dujų kokybės reikalavimų patvirtinimo“ patvirtintus Gamtinių dujų kokybės reikalavimus (aktualios redakcijos), bei kitų teisės aktų, reglamentuojančių gamtinių dujų sudėtį ir kokybę, reikalavimus.
5. Bendrieji reikalavimai 
5.1. Siekiant įgyvendinti REMIT reglamento vykdymo nuostatas, Pirkėjas patvirtina, jog Pirkėjo techninis pajėgumas yra lygus arba didesnis nei 600 000 MWh per metus.
5.2. Paslaugos teikėjas pagal REMIT 6 straipsnio 7 dalį įsipareigoja pateikti išsamią informaciją apie sutartį abiejų šalių vardu, pranešime nurodant atitinkamus šalių duomenis, susijusius su kiekviena iš šalių, ir visą išsamią informaciją, kuri būtų buvusi pateikta, jei apie sutartį kiekviena šalis būtų pranešusi atskirai.
6. Apskaitos ir atsiskaitymo sąlygos 
6.1. Ataskaitinis laikotarpis – GD mėnuo, t. y. laikotarpis nuo pirmos kalendorinės einamojo mėnesio dienos 7:00 valandos iki pirmos kalendorinės kito mėnesio dienos 7:00 valandos.
6.2. GD kiekio matavimo vienetas yra megavatvalandė (MWh), apskaičiuota naudojant kuro viršutinio šilumingumo vertę. Matavimo priemonė – gamtinių dujų apskaitos prietaisas. 
6.3. Dujų tiekimo nutraukimo, didelio dujų tiekimo sutrikimo atvejais ar kitais atvejais, Pirkėjo perkamas GD kiekis suderinamas, Pirkėjui pateikus Paslaugos teikėjui pažymą (ar kitą šalių sutartą dokumentą) apie perkamą GD kiekį, ne vėliau kaip 5 (penktą) po ataskaitinio laikotarpio darbo dieną. 
6.4. Pirkėjas kas mėnesį mokės fiksuoto dydžio mėnesio mokestį už Paslaugų teikimą. Paslaugų įkainis negali būti keičiamas visą sutarties galiojimo laikotarpį, išskyrus jei įkainis mažinamas rašytiniu šalių susitarimu.
6.5. Į pasiūlyme nurodytą Paslaugų mėnesinį įkainį turi būti įskaičiuotos visos Paslaugos teikėjo išlaidos, susijusios su Techninėje specifikacijoje nurodytos apimties nenutrūkstamo GD rezervinių atsargų saugojimu.
6.6. Vadovaujantis Aprašo bei kitų teisės aktų, reglamentuojančių GD tiekimą, reikalavimais, Pirkėjas mokės už faktiškai pristatytas (patiektas) GD iki virtualaus prekybos taško pagal vienos MWh įkainį.
6.7. Sąskaita apmokėjimui turi būti teikiama tik elektroniniu būdu. Elektroninės sąskaitos faktūros, atitinkančios Europos elektroninių sąskaitų faktūrų standartą, kurio nuoroda paskelbta 2017 m. spalio 16 d. Komisijos įgyvendinimo sprendime (ES) 2017/1870 dėl nuorodos į Europos elektroninių sąskaitų faktūrų standartą ir sintaksių sąrašo paskelbimo pagal Europos Parlamento ir Tarybos direktyvą 2014/55/ES (OL 2017 L 266, p. 19) (toliau – Europos elektroninių sąskaitų faktūrų standartas), teikiamos Paslaugos teikėjo pasirinktomis priemonėmis. Europos elektroninių sąskaitų faktūrų standarto neatitinkančios elektroninės sąskaitos faktūros gali būti teikiamos tik naudojantis informacine sistema SABIS. 
6.8. Paslaugos teikėjas PVM sąskaitą faktūrą ar kitą lygiavertį dokumentą už suteiktas Paslaugas ir tiekiamas Prekes per ataskaitinį laikotarpį pateikia iki 7 (septintos) kito mėnesio kalendorinės dienos. 
6.9. Paslaugos teikėjas PVM sąskaitoje faktūroje, pateiktoje Pirkėjui, nurodo per ataskaitinį laikotarpį patiektą GD kiekį, išreikštą energijos vienetais (MWh) ir kitą sutartyje nurodytą informaciją.
6.10. Už suteiktas Paslaugas ir/ar patiektas GD per ataskaitinį laikotarpį, Pirkėjas apmoka iki kito mėnesio paskutinės darbo dienos.

Sudarė:
Gamybos apskaitos grupės vadovas					
